kardosdrur/scandi-wiki huggingface dataset:
Speciel VFR

Speciel VFR-flyvning (forkortet SVFR) er en VFR-flyvning, som har fået klarering af en flyvekontrolenhed til at flyve i en kontrolzone under vejrforhold, der er dårligere, end de visuelle vejrforhold (VMC).

Vedkommende flyvekontrolenhed kan inden for en kontrolzone give klarering til Speciel VFR-flyvning, hvis skydækkehøjden ikke er under 150m (500'), og den rapporterede sigtbarhed på flyvepladsen er mindst 1.5km.

SVFR-flyvning skal udføres klar af skyer og med jordsigt samt med en flyvesigtbarhed på mindst 1.5km inden for de perioder, der er anført i Statens Luftfartsvæsen "Bestemmelser om perioder for VFR-flyvning", tillæg E til BL 7-1 (cirka fra solopgang til solnedgang).

Eksterne henvisninger
Statens Luftfartsvæsen
Statens Luftfartsvæsen: Bestemmelser for Civil Luftfart (BL 07-serien) 

Luftfart
Tour de Suisse 2007

Tour de Suisse 2007 var den 71. udgave af cykelløbet Tour de Suisse, og blev arrangeret 16.-24. juni 2007 i Schweiz. Løbet gik i løbet af de 10 etaper også igennem nabolandene Liechtenstein og Østrig.
Løbet startede med en prolog i Olten, og første etape gik til Luzern og afsluttede med en enkeltstart i Bern.

21 hold deltagede i løbet; alle ProTour-holdene, samt kontinentalholdet Team Volksbank.

Etaperne

Prolog: Olten, 3,8 km (ITT)

2. etape: Olten – Luzern, 158.6 km 

{|
|17-06-2007

3. etape: Brunnen – Nauders, 228.7 km

4. etape: Nauders – Triesenberg-Malbun, 167.2 km

5. etape: Vaduz – Giubiasco, 194.1 km

6. etape: Giubiasco – Crans-Montana, 190.5 km

7. etape: Ulrichen – Grimselpass, 125.7 km 

{|
|22-06-2007

8. etape: Innertkirchen – Schwarzsee, 152.5 km

9. etape: Bern, 34.2 km (ITT) 

{|
|24-06-2007

Sammenlagt

Eksterne links 
 Officiel hjemmeside

UCI ProTour 2007
2007
Rolf Bagger

Rolf Bagger (født 3. oktober 1937 på Frederiksberg) er dansk forfatter og journalist.

Han er søn af direktør, civilingeniør Gregers David Bagger og hustru Anna Koch. I 1979 blev han gift med kunstneren Sofie Elsa Freundt (født 1932). Han er far til Trym Bagger og Stein Bagger.

Han blev student i 1956. Efter sin værnepligt blev han premierløjtnant af reserven. Han tog filosofikum i 1959 og studerede almindelig og sammenlignende litteraturhistorie 1958-62. Herefter havde han skiftende job som taxichauffør, lærer ved Forsvarets Civilundervisning, aftenhøjskolelærer og boganmelder 1963-68. Han var journalist ved BT 1968-78, ved Weekendavisen 1978-83 og derefter kommentator ved Berlingske Tidende 1985-2000 samt radioanmelder samme sted 1983-2002.

Han fik sin skønlitterære debut i 1959 i antologien Det lyse rum. Sin romandebut fik han med Fremmed by i 1963. Bagger har været medlem af DR's bestyrelse 2003-06, af Etisk Råd 1987-90 og bestyrelsesmedlem i Landbrugets Kulturfond samt medlem af repræsentantskabet i Statens Kunstfond og Kunstrådet.

Referencer

Eksterne henvisninger 
 

Romanforfattere fra Danmark
Novelleforfattere fra Danmark
Journalister fra Danmark
Personer fra Frederiksberg
Journalister ved Weekendavisen
Medlemmer af DRs bestyrelse (tidligere Radiorådet)
Journalister ved Berlingske
Dansksprogede forfattere fra Danmark
Annelise Bistrup

Annelise Bistrup (født 1940), dansk journalist.

Hun fik sin uddannelse som journalistelev på Herning Avis 1960-62. Hun var journalist på Berlingske Tidende 1973-88 og siden ved Jyllandsposten.

Hun har redigeret debatbøger og skrevet biografien Dronning Ingrid (1997) og Kirsten Jacobsens erindringer Kirsten (1998).

Journalister fra Danmark
Journalister ved Berlingske
MS Draupner

M/S «Draupner» er en katamaran bygget i 1999 som søsterskib til MS Sleipner, der forliste i 1999. Skibet gik i rutefart for HSD Sjø i "Flaggruten" Bergen – Stavanger.

Teknisk information 
 Byggeår: 1999
 Anråbssignal: LJYC
 Bygget af: Austal Ships Pty. Ltd., Freemantle WA, Australien
 Brutto BRT: 735
 Netto NRT: 231
 Dødvægt i ton DW: N/A
 Længde: 41,75 meter
 Fart: N/A knob
 Passagerkapacitet: N/A	
 Motor: 2x 16cyl. 4T DM (MTU Friedrichshafen GmbH, Friedrichshafen), 6254 brutto HK

Historie 
 1999: Aug.: Leveret som «Draupner» for HSD, Bergen
 2001: Juni: Rederiet omdøbt HSD Sjø AS, Bergen
 2007: Solgt til Ustica Lines, Italia. Omdøbt til «Ammari»

Draupner
Morten Hesseldahl

Morten Hesseldahl (født 11. december 1964 i Odense) er en dansk forfatter og publicist og 2018-2022 adm.direktør for forlaget Gyldendal. Han har studeret filosofi og er uddannet i grafisk teknologi, økonomi og afsætningsøkonomi.

Som forfatter har han skrevet en lang række tegneserier, bl.a. en meget rost tegneserierække om Danmark under besættelsen. Han har desuden været direktør for flere forlag. Morten Hesseldahl er medlem af bestyrelsen for Dansk PEN og medstifter af den borgerlige tænketank CEPOS. 

12. juni 2007 blev han udnævnt til administrerende direktør på Dagbladet Information som afløser for Henrik Bo Nielsen, efter at denne var blevet ansat som direktør for Det Danske Filminstitut efter Henning Camre. Et institut som Morten Hesseldahl i øvrigt var bestyrelsesformand for.

24. september 2007 udkom den anmelderroste spændingsroman Drager over Kabul på Forlaget Modtryk.

Han var adm.dir. på dagbladet information 2007-2010 og dernæst direktør for kulturområdet i DR og medlem af DRs direktion. Fra 2014 var han direktør for Det Kongelige Teater.

25. august 2022 blev det offentliggjort, at han fratræder på Gyldendal, og at Hanne Salomonsen konstitueres som administrerende direktør i hans sted, pr. 1. september 2022.

Bibliografi 

Skønlitteratur

Rebellen - 1998
Drager over Kabul - 2007
Natten er lige begyndt - 2009
Blodet fra Solsortesletten - 2011
En tid til at dø - 2013
Ernestos Hænder - 2014

Skønlitteratur skrevet sammen med Mich Vraa

Arkivaren, the keeper of the archives - 1992
Blændet af mørke - 1993
En hilsen til Gonzalo - 1995

Faglitteratur

Erotik og eventyr : om sex i tegneserier - 1986
Vi laver tegneserier - 1991

Karriere
 Forlagsredaktør Gyldendal, 1990-97
 Forlagschef og direktør Høst & Søn og Hans Reitzels Forlag, 1997-2002
 Adm. direktør Bonnier Forlagene, 2002-2007
 Adm. direktør Dagbladet Information, 2007-2010
 Kulturdirektør DR, 2010-2014
 Teaterchef Det Kongelige Teater, 2014-2018
 Adm. direktør for forlaget Gyldendal, 2018-2022

Kilder og eksterne henvisninger 

 
 Ny direktør for Dagbladet Information, Politiken.dk, 12. jun 2007
 

Journalister fra Danmark
Romanforfattere fra Danmark
Faglitterære forfattere fra Danmark
Erhvervsfolk fra Danmark
Personer fra Odense
Ansatte i DR
Personer i Kraks Blå Bog
Dansksprogede forfattere fra Danmark
Det Kongelige Teaters direktører
Forlæggere fra Danmark
Tage

Tage er et drengenavn, der stammer fra olddansk "Taki". Det kan betyde enten "udholdende" eller være afledet af verbet "tage" og dermed betyde "modtager". Navnet findes også i varianten Thage. Det er faldende i popularitet gennem de senere år, og omkring 5.400 danskere bærer et af disse navne ifølge Danmarks Statistik.

Kendte personer med navnet 
Tage Danielsson, svensk skuespiller, instruktør og forfatter.
Tage Erlander, svensk politiker og statsminister.
Tage Kaarsted, dansk historiker.
Tage Lyneborg, dansk arkitekt.
Tage Reedtz-Thott, dansk baron, politiker og konsejlspræsident.
Tage Skou-Hansen, dansk forfatter.

Noter 

Drengenavne
Mikkel van Groningen

Mikkel van Groningen eller Mikkel van Grønningen var billedskærer af antagelig nederlandsk oprindelse, død ca. 1610. Groningen arbejdede blandt andet i Østjylland og kendes fra en påskrift på altertavlen i Kristrup Kirke. Alle andre værker er tilskrivninger. 

Han var den foretrukne billedskærer for Rosenkrantz-slægten på Rosenholm, og mange af hans værker findes her og i de kirker og naboherregårde, der var tilknyttet Rosenholm. 

Mikkel van Groningen arbejdede kun i træ. Han arbejdede med andre kunstnere som maleren Laurids Andersen Riber 1600-10. Groningen arbejdede ud fra trykte forlæg, som han fortolkede i sin egen stil. Hans indflydelse på den jyske billedhuggerkunst i 1600-tallet er markant.

Galleri

Kendte værker 
 Herskabsstol kaldet Degnestolen i Hornslet Kirke ca. 1580. Udført for Jørgen Ottesen Rosenkrantz til Rosenholm
 Intarsiapaneler nu i Brevkammeret på Rosenholm (indtil ca. 1880 herskabsstole i Hornslet Kirke). Udført ca. 1580. De er blandt de ældste intarsiaarbejder i Danmark
 Prædikestol – Århus Domkirke, år 1588
 Altertavle – Kristrup Kirke, år 1598. Det eneste "signerede" og sikre arbejde af van Groningen
 Skaføgårdskabet – Skaføgård, ca. 1596. Udført for Dorthe Lange, enke efter rigsråd Jørgen Ottesen Rosenkrantz.
 Rosenholmskabet / Lærde Holgers skab – Rosenholm. Udført for Holger Rosenkrantz "den lærde" ca. 1607.

Eksterne henvisninger
 

Billedhuggere fra Nederlandene
Nicklas

Nicklas er et drengenavn, der stammer fra græsk "Nicolaus", som betyder "folkebesejrer". Navnet er traditionsrigt i den kristne tradition efter helgenen Sankt Nikolaus.

Varianter af navnet er Niklas, Niclas, Nichlas, og det er ret populært, idet lidt mere end 10.000 danskere bærer et af navnene ifølge Danmarks Statistik.

Se også Nicholas, Nikolaj, Nick og Niels.

Kendte personer med navnet 
Niklas, dansk musiker 
Niclas Alexandersson, svensk fodboldspiller.
Nicklas Bendtner, dansk fodboldspiller.
Niclas Fasth, svensk golfspiller.
Niclas Jensen, dansk fodboldspiller.
Niklas Luhmann, tysk sociolog.
Niklas Willén, svensk dirigent.
Niklas Zennström, svensk it-iværksætter.
Nicklas Helenius, dansk fodboldspiller
Niklas Landin, dansk håndboldspiller

Noter 

Drengenavne
Nicholas

Nicholas er et drengenavn, der stammer fra det græske Nikolaos (latiniseret "Nicolaus"), som betyder "folkebesejrer". Navnet er udbredt i kristne samfund efter helgenen Sankt Nikolaus.

På dansk anvendes også varianterne Nicolas, Nikolas, Nickolas, Nikola, Nikolaos, Nicklaus samt enkelte andre former. Omkring 2.700 danskere bærer et af navnene ifølge Danmarks Statistik. 

Navnet kan også forekomme som efternavn.

Se endvidere Nikolaj, Niels, Nick og Nicklas.
Klaus, Claus, Klas , Claes og Clas er skandinaviske former for navnet Nikolaos.

Kendte personer med navnet

Fornavn 
 Nikolaos, græsk prins.
 Nicolas Anelka, fransk fodboldspiller.
 Nicolas Bro, dansk skuespiller.
 Nicolas Cage, amerikansk skuespiller.
 Nikolae Ceauşescu, rumænsk statsmand og diktator.
 Nicolaus Kopernikus, polsk-tysk astronom.
 Nicolas Frantz, luxembourgsk cykelrytter.
 Nicolaus Mercator, holstensk matematiker.
 Nikolaus August Otto, tysk ingeniør.
 Nicolas Poussin, fransk maler.
 Nicolas Winding Refn, dansk filminstruktør.
 Nicolas Sarkozy, fransk politiker og præsident.
 Nicolaus Steno, dansk geolog.
 Nikola Tesla, serbisk-amerikansk fysiker.
 Nicklaus Wirth, schweizisk datalog.

Efternavn 
 Jack Nicklaus, amerikansk golfspiller.
 Valerie Nicolas, fransk håndboldspiller.

Navnet anvendt i fiktion 
 Le petit Nicolas er en børnebog skrevet af René Goscinny.

Noter 

Drengenavne
Niklas

Niklas (født 16. september 1983) er en dansk rapper. Niklas udgav i begyndelse af karrieren sine udgivelser viralt og var del af den undergrundsbølge i dansk rap og grime, der opstod omkring 2010 med navne som bl.a. Kidd og Kesi. Hans sange har været særdeles populær på de danske musikstreaming-tjenester, hvor numrene "Top Swag" og "Veninder" er blevet streamet over 7 millioner gange hver især.

Niklas udgav i 2010 "Ingen Dikkedarer" og senere i 2011 "Chiller Når Du Flexer", der begge opnåede spilletid på radiostationerne. I november 2011 udgav Niklas sin debut-ep EP 1 på pladeselskabet Heartbeat Productions i samarbejde med Sony Music. I juli 2012 udgav Niklas EP 2  og fulgte op med studiealbummet CD 1 i november 2012. 

I juli 2017 udgav Niklas sin første engelsksprogede single "Follow Me".

Diskografi

EP'er 
 "EP 1" (2011)
 "EP 2" (2012)

Studiealbum 
 "CD 1" (2012)

Singler

Gæsteoptrædener 

 Yepha - "Det går ned" (feat. Niklas) (2012)
 Rasmus Thude - "Fest med de bedst" (feat. Niklas) (2012)
 Klumben - "Nede med koldskål" (feat. Niklas, Shaka Loveless, Mette Lax, Djämes Braun & Steggerbomben) (2012)
 Darwich - "Ta' det af" (feat. Niklas) (2014)
 ADHD - "Bad" (feat. Niklas) (2016)
 Albert Dyrlund "ICE" (feat. Niklas) (2018)

Eksterne henvisninger 
 Omtale i  Gaffa
 Omtale på Soundvenue.com

Noter 

Rappere fra Danmark
Danskere født i Sverige
Nick

Nick er et drengenavn, der er en kortform af Nicklas, Nicholas, Nikolaj eller tilsvarende navne. Især i engelsktalende lande er det almindeligt anvendt som kælenavn, mens det på dansk også er ret almindeligt som givet navn. Sammen med varianterne Nic, Nik og Nich bæres navnet af henimod 2.500 danskere ifølge Danmarks Statistik.

Kendte personer med navnet 
Nogle af nedenstående navne er navngivet med et længere navn, men kendes primært under navnet Nick.
Nik, dansk musiker fra Nik & Jay.
Nick Cave, australsk musiker.
Nick Faldo, engelsk golfspiller.
Nick Heidfeld, østrigsk racerkører.
Nick Hornby, engelsk forfatter.
Nick Hækkerup, dansk politiker og borgmester.
Nick Lowe, engelsk musiker, sangskriver og producer.
Nick Mason, engelsk musiker i Pink Floyd.
Nick Nolte, amerikansk skuespiller.
Nick Rhodes, engelsk musiker i Duran Duran.

Navnet anvendt i fiktion 
Næsten Hovedløse Nick er en figur i Harry Potter-universet.
Dr. Nick Riviera er en figur fra The Simpsons.
Tak fordi du kom, Nick er en dansk film fra 1941 instrueret af Svend Methling.
Nick er en af hovedpersonerne i Deer Hunter fra 1978. Han spilles af Christopher Walken.

Andre anvendelser 
Et nick er forkortelsen for "nickname", et brugernavn, som man kan have f.eks. på Internettet.
Stevie Nicks er en amerikansk sanger kendt fra Fleetwood Mac.

Noter 

Drengenavne
Dæmonen (Tivoli)

Dæmonen er en forlystelse i Tivoli og hører inde under det amerikanske typeudtryk Floorless full circuit roller coaster. Der er tre inversions (steder hvor man har hovedet nedad) på banen, og der er ikke noget gulv i vognene, da det skulle give passagererne en mere vægtløs fornemmelse.

Dæmonen startede sin byggekonstruktion i september 2003, og blev indviet på Dronningens fødselsdag den 16. april 2004.

Tekniske data 

 højde: 28 meter
 længde: 564 meter
 hastighed: 77 km/t
 turens varighed: 106 sekunder
 antal tog: 2 (seks vogne i hver)
 Antal passagerer: 24 per tog
 loop 1 – "klassisk loop" (max. g)
 loop 2 – "immelmann"
 loop 3 – "nul-g loop"
 højeste fald: 20 meter
 g-påvirkning: op til 4 G
 tons stål: 565 tons svarende til 3 Boeing 747

Referencer

Eksterne henvisninger 

 Tivolis side om Dæmonen 

Rutsjebaner i Danmark
Tivoli
Bryggebladet

Bryggebladet er en gratis lokalavis, som husstandsomdeles på hele Islands Brygge og primært har indhold med relevans for bydelen. Avisen udkommer som udgangspunkt hver anden onsdag i forårs- og efterårssæsonen (20-21 gange årligt) og udgives med et oplag på ca. 9.700 (pr. januar 2018), som forventes at stige yderligere i takt med bydelens udvidelse mod syd langs havnen. Bryggebladet har redaktionslokaler i Beboerhjørnets kælder på Leifsgade 7. Avisen finansieres udelukkende af annonceindtægter.

Avisens historie 
Bryggebladet udkom første gang den 23. marts 1993 og udgives dengang som nu på et frivilligt, non-profit grundlag af personer med bopæl på Islands Brygge. Beboerne havde dengang begrænsede muligheder for at få indblik i en række store begivenheder, som Bryggen dengang var centrum i, samtidig med at det lokale politiske og kulturelle liv ikke blev dækket nok i eksisterende lokale medier. I forbindelse med Klaus Riskær Pedersens ejendomsspekulationer på Islands Brygge i starten af 1990'erne manglede beboerne et talerør, hvilket blev starten på Bryggebladet. Avisen markerede dens 10 års jubilæumsdag i 2003 ved at lancere en elektronisk udgave af avisen på adressen www.bryggebladet.dk, kort tid efter at den fysiske etablering af Danmarks største bredbåndsnetværk, Bryggenet, var overstået.

Avisen har fået øgenavnet Rygtebladet. Avisens skribenter er meget tæt på kvarteret og opsnapper således historier meget tidligt i deres forløb og derfor har visse artikler været baseret på rygter m.m.

Der er igennem tiderne udkommet flere aviser på Bryggen i kortere og længere perioder, bl.a. flere konkurrerende i 1980'erne. De tidligere aviser har primært fungeret som annonce- og meddelelsesaviser for lokale forretningsdrivende, herunder bl.a. Brygge-Bladet og BC-Bryggen og Christianshavn (i starten af 1970'erne).

Ansvarshavende redaktører 
 1994-2000: Hans Ulrik Riis
 2001-2008: Anders Godthjælp Nielsen
 2008-2011: Jean Gauthier
 2011-2012: Marlena Reimer Pedersen
 2012-2014: Anne Moritz
 2014-2016: Hans Buhl
 2017-2021: Kenneth Dürr og Andreas Kirkeskov
 2021-nuværende: Andreas Kirkeskov

Ekstern henvisning 
 Bryggebladets officielle hjemmeside

Referencer 

Etableret i 1993
Aviser fra Amager
Islands Brygge
Hugo Simpson

Hugo Simpson er en fiktiv figur fra tv-serien The Simpsons. Han dukker op i et enkelt Halloween-afsnit. Hugo Simpson er Bart Simpsons siamesiske tvilling. Han er i mange år blevet gemt væk på loftet i familien Simpsons hjem.
Bart har i mange år været uvidende om Hugos eksistens, men i et afsnit opdager han sandheden. I det afsnit han er med i, får man at vide, at det i virkeligheden var Bart der var den onde tvilling.

Eksterne henvisninger 
Simpsons wiki om Hugo Simpson II

Figurer i The Simpsons
Samuel Rachlin

Samuel Rachlin (født 12. januar 1947 i Pokrovsk, Sovjetunionen) er en dansk journalist og forfatter.

Samuel Rachlin er søn af Rachel Rachlin og Israel Rachlin. Han blev født i Sibirien, hvortil familien var tvangsforvist i 16 år og kom til Danmark som niårig. Hans storebror Schneur er far til radiovært Dan Rachlin.

Samuel Rachlin tog studentereksamen fra Gladsaxe Gymnasium i 1967. Han har en M.S. fra Columbia Graduate School of Journalism. Han blev i 1979 gift med Annette født Laustsen. Parret har to døtre: Sarah (født 1979) og Natalia (født 1985).

Han var DR's korrespondent i Sovjetunionen og blev siden TV 2's første nyhedsvært. I 1990'erne arbejdede han for Verdensbanken i Washington D.C., inden han igen blev journalist på TV 2 knyttet til finansnyhederne. Fra januar 2007 har Samuel Rachlin været kommunikationsdirektør i den danske investeringsbank Saxo Bank. I september 2010 oplystes det, at han er fratrådt.
 
I 1999 producerede han en tv-film om sin families tvangsforvisning og ophold i Sibirien.

Samuel Rachlin var en af CEPOS' stiftere.

Bibliografi 
 Jeg, Putin
 Folket og magten
 Fra Sibirien til Rødovre
 Kort tid. Blå mærker og gyldne øjeblikke (2005) Samtale med Morten Grunwald

Referencer

Eksterne henvisninger/kilder 
 People’sPress/Samuel Rachlin
 rachlin.dk

Journalister fra Danmark
Ansatte i DR
Ansatte ved TV 2
Jøder fra Danmark
Personer i Kraks Blå Bog
Faglitterære forfattere fra Danmark
Nordre Aker

Nordre Aker er en administrativ bydel i Oslo. Den har 52.327 indbyggere (2020) og et areal på 13,6 km². Bydelen strækker sig fra Trondheimsveien i øst til Sognsvannsbekken i vest, og fra Badebakken i syd til Solemskogen i nord.

Områder 
 Blindern
 Ullevål
 Gaustad
 Sogn
 Nordberg
 Kringsjå
 Korsvoll
 Berg
 Tåsen
 Nydalen
 Storo
 Grefsen
 Disen
 Kjelsås.

Eksterne Henvisninger 
 Nordre Aker bydel

Referencer 

 
Bydele i Oslo
Blindern

Blindern er et kvarter i Oslo på grænsen mellem bydelene Vestre Aker og Nordre Aker.

Området er specielt kendt for Universitetet i Oslo som blev flyttet hertil lige før krigen, og navnet "Blindern" bruges i daglig tale som synonym for universitetet, som ligger der. (Jura ligger i centrum, psykologi er flyttet fra Blindern i 2002 og medicin ligger spredt over flere sygehuse i Oslo).

Blindern Studenterhjem blev åbnet i 1925 og har plads til over 220 studenter. Studenterhjemmet blev bygget i nyklassisismens formsprog og tegnet af arkitekt Nicolai Beer. Bygningerne ligger lige ved Universitetet i Oslo og blev fredet i 1997. Studentparlamentet på Blindern var tidligere den såkaldte husfarbolig til Blindern Studenterhjem.

Gården Blindern var en af Akers mange gårde, som ender på -vin, og kan dateres til de første århundrene af vor tidsregning. Dele af Blindern var ejet bønder i hele middelalderen. I nyere tid var Blindern-bønderne foregangsmænd for moderne gårddrift.

Nordre Aker
Afspændingspædagogik

Etableringen af den offentligt anerkendte professionsbacheloruddannelse i afspændingspædagogik og psykomotorik går tilbage til midten af 1940’erne, hvor fagets grundlæggere Gerda Alexander, Marussia Bergh og Ingrid Prahm indledte forhandlinger med Sundhedsstyrelsen om at anerkende afspænding som fag. Uddannelsen til afspændingspædagog startede i 1943 som en 3-årig uddannelse udbudt fra private uddannelsesinstitutioner. Uddannelsen igangsattes ud fra et ønske om at finde nuancerede måder at arbejde med sammenhængen mellem krop, personlighed og samfund. Fagets oprindelige inspiration kom dels fra skuespilleres og balletdanseres arbejde med krop, bevægelse og afspænding, dels fra psykoanalysen, psykiatrien og fra fysiurgi og neurologi.

I 1982 blev uddannelsen godkendt som privat udbudt SU-berettiget mellemlang videregående uddannelse, og siden 2002 er den blevet udbudt som offentlig 3½-årig mellemlang videregående uddannelse, der berettiger til titlen Professionsbachelor i afspændingspædagogik og psykomotorik. Den engelske titel er Bachelor in Relaxation and Psychomotor Therapy.

I Europa er det afspændingspædagogiske og psykomotoriske arbejde samlet i Europæisk Forum for Psykomotorik, etableret i 1986 med bl.a. Danske Afspændingspædagoger, DAP som initiativtager samt femten medlemslande. EFP er en høringsberretiget organisation for EU kommissionen i anliggender vedrørende afspænding og psykomotorik.

OIPR er den internationale organisation for afspændingspædagogik og psykomotorik. OIPR har hovedsæde i Paris.

Kilder 
http://www.dap.dk
http://www.ucc.dk
http://www.viauc.dk  
http://www.holisterne.dk 
http://www.psychomot.org
http://www.psychomotricite.com
http://www.sundhedsfagbogen.dk
http://www.ug.dk
Gerda Alexander

Gerda Alexander (15. februar 1908 i Wuppertal – 21. februar 1994 i Wuppertal) var oprindelig tysk og havde en rytmikuddannelse fra Otto Blendorfs rytmikskole i Tyskland. Sammen med Blensdorf og hans datter Charlotte besøgte hun Danmark i 1929. Hun fik tilbudt arbejde i Danmark og flyttede. Senere blev hun dansk statsborger. 

Sammen med Ingrid Prahm og Marussia Bergh var hun med til at etablere uddannelsen i afspændingspædagogik i Danmark. Foruden i 1940 at starte sin egen skole i København holdt hun kurser i flere andre lande. 

Hun udviklede sin egen metode, som hun fra 1959 kaldte for Eutoni. Denne metode sigter mod at bringe krop og sind i en tilstand af ”harmonisk spænding” (gr. eu: god, harmonisk, gr./lat. tonus: spænding).
I dag viderefører hendes elever hendes arbejde i mange lande.

Kilde 
 Ingrid Røder: Holistisk afspænding – teori og metode, Privatforlaget 2004.

Se også 
 Alexanderteknik, som intet har med Gerda Alexander at gøre, men er en kropsteknik udviklet af F.M. Alexander

Eksterne henvisninger 
 dap.dk
 jcvu.dk 
 skolenforpsykomotorik.dk 
 eutoni.dk

Afspændingspædagogik
Pædagoger fra Danmark
Ingrid Prahm

Ingrid Prahm var balletdanser, men måtte opgive dansen på grund af kropslig overanstrengelse. I 1930'erne var hun i Tyskland, hvor hun lærte afspændingsteknikker af en kvinde ved navn Schwester Anita. Disse teknikker tog hun med hjem og videreudviklede. Desuden var hun inspireret af bl.a. E. Jacques Dalcrozes rytmik og Edmund Jacobsens progressive afspænding. Sammen med Gerda Alexander og Marussia Bergh var hun med til at etablere uddannelsen i afspændingspædagogik i Danmark.

Kilde 
 Ingrid Røder Holistisk afspænding- teori og metode, privatforlaget-www.underskoven.dk, 2004.

Relevante links 
http://www.dap.dk
http://www.jcvu.dk  
http://www.skolenforpsykomotorik.dk 

Afspændingspædagogik
Balletdansere fra Danmark